b"\n_START_ARTICLE_\nKim Dong-moon\n_START_SECTION_\nBiografia\n_START_PARAGRAPH_\nVa n\xc3\xa9ixer el 22 de setembre de 1975 a la ciutat de Gokseong, poblaci\xc3\xb3 situada a la prov\xc3\xadncia de Jeollanam-do. Est\xc3\xa0 casat amb la jugadora de b\xc3\xa0dminton i medallista ol\xc3\xadmpica Ra Kyung-min.\n_START_SECTION_\nCarrera esportiva\n_START_PARAGRAPH_\nEspecialista en la modalitat de dobles, va participar als 20 anys en els Jocs Ol\xc3\xadmpics d'estiu de 1996 realitzats a Atlanta (Estats Units), on va aconseguir guanyar la medalla d'or en la prova de dobles mixts al costat de Gil Young-ah, i tamb\xc3\xa9 particip\xc3\xa0 en la prova de dobles masculins fent parella amb Yu Yong-Seong, on nom\xc3\xa9s pogueren finalitzar dissetens. En els Jocs Ol\xc3\xadmpics d'estiu de 2000 realitzats a Sydney (Austr\xc3\xa0lia) fou cinqu\xc3\xa8 en la prova de dobles mixts al costat de la seva esposa i guany\xc3\xa0 la medalla de bronze en la prova de dobles masculins al costat de Ha Tae-kwon. En els Jocs Ol\xc3\xadmpics d'estiu de 2004 realitzats a Atenes (Gr\xc3\xa8cia) va aconseguir la medalla d'or al costat de Tae-kwon en la competici\xc3\xb3 de dobles masculina i torn\xc3\xa0 a ser cinqu\xc3\xa8 en la prova de dobles mixts, aconseguint un nou diploma ol\xc3\xadmpic._NEWLINE_Al llarg de la seva carrera ha guanyat sis medalles en el Campionat del M\xc3\xb3n de b\xc3\xa0dminton, entre elles tres medalles d'or; sis medalles d'or als Campionats d'\xc3\x80sia i dues medalles tamb\xc3\xa9 d'or als Jocs Asi\xc3\xa0tics."